Forskrift om endring av forskrift 22. desember 2012 om kvalifikasjoner og sertifikater for sjøfolk

Fastsatt av Sjøfartsdirektoratet 27. juni 2013 med hjemmel i [lov 16. februar 2007 nr. 9 om skipssikkerhet (skipssikkerhetsloven) § 2](file:///%5C%5Csdir-fs01%5Ccgi-lex%5Clexles%3Fdoc%3D%5Clov%5Cnl%5Chl-20070216-009.html%262), [§ 6](file:///%5C%5Csdir-fs01%5Ccgi-lex%5Clexles%3Fdoc%3D%5Clov%5Cnl%5Chl-20070216-009.html%266), [§ 7](file:///%5C%5Csdir-fs01%5Ccgi-lex%5Clexles%3Fdoc%3D%5Clov%5Cnl%5Chl-20070216-009.html%267), [§ 16](file:///%5C%5Csdir-fs01%5Ccgi-lex%5Clexles%3Fdoc%3D%5Clov%5Cnl%5Chl-20070216-009.html%2616), [§ 17](file:///%5C%5Csdir-fs01%5Ccgi-lex%5Clexles%3Fdoc%3D%5Clov%5Cnl%5Chl-20070216-009.html%2617), [§ 18](file:///%5C%5Csdir-fs01%5Ccgi-lex%5Clexles%3Fdoc%3D%5Clov%5Cnl%5Chl-20070216-009.html%2618), [§ 19](file:///%5C%5Csdir-fs01%5Ccgi-lex%5Clexles%3Fdoc%3D%5Clov%5Cnl%5Chl-20070216-009.html%2619) ,§ 20, [§ 22](file:///%5C%5Csdir-fs01%5Ccgi-lex%5Clexles%3Fdoc%3D%5Clov%5Cnl%5Chl-20070216-009.html%2622), [§ 43](file:///%5C%5Csdir-fs01%5Ccgi-lex%5Clexles%3Fdoc%3D%5Clov%5Cnl%5Chl-20070216-009.html%2643) og [§ 45](file:///%5C%5Csdir-fs01%5Ccgi-lex%5Clexles%3Fdoc%3D%5Clov%5Cnl%5Chl-20070216-009.html%2645) og [lov](file:///%5C%5Csdir-fs01%5Ccgi-lex%5Clexles%3Fdoc%3D%5Clov%5Cnl%5Chl-19980626-047.html) [26. juni 1998 nr. 47 om fritids- og småbåter § 26b](file:///%5C%5Csdir-fs01%5Ccgi-lex%5Clexles%3Fdoc%3D%5Cfor%5Cff%5Chf-19980626-0047.html), jf. [delegeringsvedtak 16. februar 2007 nr. 171](file:///%5C%5Csdir-fs01%5Ccgi-lex%5Clexles%3Fdoc%3D%5Cfor%5Cff%5Cff-20070216-0171.html), [delegeringsvedtak 31. mai 2007 nr. 590](file:///%5C%5Csdir-fs01%5Ccgi-lex%5Clexles%3Fdoc%3D%5Cfor%5Cff%5Cff-20070531-0590.html) og [delegeringsvedtak 31. mai 2007 nr. 591](file:///%5C%5Csdir-fs01%5Ccgi-lex%5Clexles%3Fdoc%3D%5Cfor%5Cff%5Cff-20070531-0591.html).

I

I forskrift om kvalifikasjoner og sertifikater for sjøfolk gjøres følgende endringer:

§ 2 skal lyde:

I denne forskrift menes med:

|  |  |
| --- | --- |
| a)b) | *«bruttotonnasje»: der bruttotonnasje er parameter skal bruttotonnasje etter den internasjonale konvensjonen om måling av fartøyer (1969-konvensjonen) legges til grunn ved anvendelsen av denne forskriften,* «fart nær kystlandet»: fartsområdet Nord- og Østersjøfart, |
| c) | «fiskefartøy»: fartøy som er utrustet og som ervervsmessig benyttes til å fange fisk, herunder hval, sel, tang og tare eller andre levende ressurser i sjøen,  |
| d) | »framdriftskraft»: den totale maksimale kontinuerlige merkeytelsen i kilowatt av skipets samlede hovedframdriftsmaskineri som er angitt på skipets registreringsbevis eller annet offisielt dokument, og hvor 1 kW utgjør 1,36 HK,  |
| e) | «gasstankskip»: skip som er bygget eller ombygget for og benyttet til å føre i bulk hvilke som helst av de kondenserte gasser eller andre produkter oppført i den internasjonale kode for transport av kondenserte gasser i bulk kapittel 19,  |
| f) | «GOC sertifikat»: General Operator's Certificate som er dokumentasjon for bestått kvalifikasjonskrav i henhold til STCW-konvensjonen regel IV,  |
| g) | «hurtiggående fartøy»: fartøy som definert i SOLAS kapittel X regel 1, uansett byggedato i utenriksfart. Slike fartøy i innenriksfart uansett byggedato med bruttotonnasje 50 eller mer, eller som etter sitt sertifikat kan føre mer enn 12 passasjerer, anses som hurtiggående dersom fartøyet kan oppnå 20 knop eller mer,  |
| h) | «ikke-sjøgående skip»: skip med fartsområde 1 eller 2, samt elver og innsjøer,  |
| i) | «kjemikalietankskip»: skip som er bygget eller ombygget og benyttet til å føre hvilke som helst av de flytende produktene oppført i den internasjonale kode for transport av kjemikalier i bulk kapittel 17,  |
| j) | »oljetankskip»: skip som benyttes til å føre petroleum og petroleumsprodukter i bulk,  |
| k) | «passasjerskip»: skip som er sertifisert til å føre passasjerer.  |

§ 5 første setning skal lyde:

Rederiet skal sørge for at alle som tjenestegjør om bord har gyldige sertifikater, påtegninger, kvalifikasjoner og etterutdanning, *herunder* repetisjon og oppdateringer.

§ 9 tredje ledd andre setning skal lyde:

For sjøfolk som har tjenestegjort minst 12 av de siste 60 måneder på skip *og flyttbare innretninger* som har sikkerhetsstyringssystem som ivaretar krav om sikkerhetskompetanse, er godkjent kurs av begrenset omfang tilstrekkelig.

§ 15 andre ledd bokstav f skal lyde:

f) tillate eksaminatoren å styre, overvåke og registrere øvelser for å kunne spørre ut den som gjennomgår *bedømmelsen.*

§ 31 første ledd bokstav b skal lyde:

b) skipsfører på fiskefartøy med største lengde mellom 10,67 og 15 meter i fartsområdet bankfiske I.

|  |  |
| --- | --- |
|  |  |

§ 38 første ledd bokstav a skal lyde:

a) *ansvarshavende* vaktoffiser uavhengig av størrelse på framdriftskraft,

§ 39 første ledd bokstav a skal lyde:

a) *ansvarshavende* vaktoffiser uavhengig av framdriftskraft,

§ 40 første ledd bokstav a skal lyde:

a) *ansvarshavende* vaktoffiser uavhengig av framdriftskraft,

§ 41 første ledd bokstav a skal lyde:

a) *ansvarshavende* vaktoffiser,

§ 41 andre ledd skal lyde:

(2) For å få utstedt kompetansesertifikat maskinoffiser klasse 1 kreves i tillegg til kravene i [§ 37](http://websir.lovdata.no/cgi-lex/lexles?doc=/for/ff/ff-20111222-1523.html&37) og [§ 38](http://websir.lovdata.no/cgi-lex/lexles?doc=/for/ff/ff-20111222-1523.html&38) fullført og bestått eksamen som dekker områdene i vedlegg IV tabell A-III/ 2 og minst 36 måneders fartstid som maskinoffiser. *Dette kan reduseres til 24 måneder dersom vedkommende har tjenestegjort i sertifikatpliktig stilling som førstemaskinist i minst 12 måneder.*

§ 52 skal lyde:

 *Kvalifikasjonskrav for skipskokk*

1. *Den som tjenestegjør som skipskokk skal være fylt 18 år, og ha utdanning og opplæring relevant for stillingen.*
2. *Utdanning som beskrevet i Utdanningsdirektoratets tilbudsstruktur (utdanningsprogram for restaurant- og matfag), eller tilsvarende utdanning anerkjent av andre lands myndigheter, anses som relevant utdanning etter første ledd, forutsatt at det er gjennomført og bestått en praktisk prøve.*
3. *På skip hvor sikkerhetsbemanningen utgjør færre enn 10 personer kan rederiet benytte person som ikke har utdanning som nevnt i annet ledd under forutsetning av at rederiet dokumenterer utsjekk av vedkommendes kokkeferdigheter. Utsjekk skal minst dekke ferdighet i matlaging, ernæringskunnskap og mathygiene, herunder behandling og lagring. For skip som ikke skal ha sikkerhetsbemanning gjelder bestemmelsen tilsvarende hvor bemanningen utgjør færre enn 10 personer.*

§ 53 skal lyde:

*Dispensasjon for skipskokk*

*I særlige tilfeller kan Sjøfartsdirektoratet tillate at en person tjenestegjør som skipskokk uten å oppfylle kravene i § 52 første ledd. Tillatelsen forutsetter at rederiet gjennomfører utsjekk som nevnt i § 52 tredje ledd. Slik dispensasjon kan bare gis for inntil en måned, og må være knyttet til tjenestegjøring på ett bestemt fartøy.*

§ 65 første ledd første setning skal lyde:

Krav om sikkerhetskurs og kvalifikasjonsbevis for sjøfolk på hurtiggående fartøy

(1) Skipsfører, overstyrmenn og vakthavende offiserer på hurtiggående fartøy skal ha gjennomført og bestått godkjent kurs for navigatører på hurtiggående fartøy dokumentert ved gyldig kvalifikasjonsbevis for navigatører på hurtiggående *fartøy*.

§ 66 skal lyde:

Tilleggskrav til skipsfører og dekksoffiserer på hurtiggående fartøy

(1) Skipsfører og dekksoffiserer på hurtiggående passasjerskip med bruttotonnasje under 50 skal minst ha kompetansesertifikat dekksoffiser klasse 5. Skipsfører skal ha førerrettigheter hvorav minst seks måneders fartstid som ansvarshavende vaktoffiser på bro på hurtiggående *fartøy*. *Disse seks måneders fartstid kan erstattes av minst to måneder godkjent systematisk opplæring.*

 (2) Skipsfører og dekksoffiserer på hurtiggående fartøy med bruttotonnasje 50 opp til 500 skal minst ha kompetansesertifikat dekksoffiser klasse 4. Skipsfører skal ha førerrettigheter hvorav minst seks måneder som ansvarshavende vaktoffiser *på bro* på hurtiggående fartøy.

(3) Skipsfører og dekksoffiserer på hurtiggående fartøy med bruttotonnasje 500 opp til 3000 skal minst ha kompetansesertifikat dekksoffiser klasse 3. Skipsfører skal ha førerrettigheter hvorav minst seks måneders fartstid som ansvarshavende vaktoffiser *på bro* på hurtiggående *fartøy*.

(4) Skipsfører på hurtiggående fartøy med bruttotonnasje 3000 eller mer skal i tillegg til kompetansesertifikat dekksoffiser klasse 1 ha minst seks måneders fartstid som ansvarshavende vaktoffiser *på bro* på hurtiggående *fartøy*.

§ 80 skal lyde:

Motormann som ikke skal ha ferdighetssertifikat motormann og som ikke har fagbrev, samt maskinpasser, skal ha minst seks måneders tjenestetid *i maskin* og 30 måneders tjenestetid som nevnt i § 77.

§ 86 første ledd andre setning skal lyde:

Innehaver av CRA kan fram til vedtak foreligger tjenestegjøre i stilling som sertifikatet etter STCW-konvensjonen gir adgang til, likevel ikke lenger enn tre måneder.

§ 96 skal lyde:

Overgangsregler for opplæring, utdanning og sertifikater

1. Sertifikat kan utstedes etter [forskrift 9. mai 2003 nr. 687](http://websir.lovdata.no/cgi-lex/lexles?doc=/for/ff/ff-20030509-0687.html) fram til *1. juli 2014* med gyldighet inntil 1. januar 2017. *Påtegning kan utstedes etter* [*forskrift 9. mai 2003 nr. 687*](http://websir.lovdata.no/cgi-lex/lexles?doc=/for/ff/ff-20030509-0687.html) *med gyldighet inntil 1. januar 2017.* Sertifikater utstedt etter [forskrift 9. mai 2003 nr. 687](http://websir.lovdata.no/cgi-lex/lexles?doc=/for/ff/ff-20030509-0687.html) kan fornyes etter den forskriften [§ 10-2](http://websir.lovdata.no/cgi-lex/lexles?doc=/for/ff/ff-20030509-0687.html&10-2) fram til *1. juli 2014* med gyldighet inntil 1. januar 2017.
2. Bestemmelser i forskriften som krever kompetansesertifikat kan fram til 1. januar 2017 oppfylles *med påkrevde sertifikater* etter [forskrift 9. mai 2003 nr. 687](http://websir.lovdata.no/cgi-lex/lexles?doc=/for/ff/ff-20030509-0687.html).
3. Bestemmelser i forskriften som krever ferdighetssertifikat kan oppfylles *med påkrevde* kvalifikasjoner etter [forskrift 9. mai 2003 nr. 687](http://websir.lovdata.no/cgi-lex/lexles?doc=/for/ff/ff-20030509-0687.html) fram til *1. januar 2017*. Krav til kvalifikasjoner etter *§ 75* skal være oppfylt senest 1. juli 2013.
4. Fra og med 1. januar 2017 er bare sertifikater og påtegninger utstedt etter kravene i denne forskriften gyldige.
5. *Utdanning, herunder sikkerhetsopplæring på kurssentrene, som påbegynnes etter 1. juli 2013 skal være i henhold til kravene i denne forskriften.*
6. Krav om kurs i passasjer- og krisehåndtering for sjøfolk som nevnt i [§ 67](http://websir.lovdata.no/cgi-lex/lexles?doc=/for/ff/hf-20111222-1523.html&67) og [§ 68](http://websir.lovdata.no/cgi-lex/lexles?doc=/for/ff/hf-20111222-1523.html&68) skal senest være oppfylt fra 1. juli 2013.

II

Forskriften trer i kraft 1. juli 2013.